
12 DR 31.3.2014 

 

10 buah sekolah menengah telah diberi pendedahan, tahun 2011 sebanyak 9 buah 
sekolah, pada tahun 2012 sebanyak 14 buah sekolah dan pada tahun ini sebanyak dua 
buah sekolah. 

Kerajaan ada peruntukan lebih kurang RM400,000 setiap tahun untuk pembangunan 
modal insan pelaut termasuk dalam kempen pendedahan ini. Dalam konteks hari ini, 
Jabatan Laut belum mempunyai satu program di peringkat sekolah menengah tetapi 
setakat memberi pendedahan taklimat. Walau bagaimanapun, kita di peringkat kerajaan kita 
ada lebih kurang 11 buah institusi kerajaan yang melibatkan Politeknik Ungku Omar, 
Universiti Malaysia Terengganu, Sarawak Maritime Academy, Pusat Latihan Gerakan Polis, 
Akademi Kastam, Institut Perikanan, Institut Latihan Pentadbiran dan Pengurusan 
Pengangkutan Laut di Pelabuhan Klang, Pusat Gerakan Latihan Polis Marin, Kapal Diraja 
Pelanduk, Kapal Diraja Sultan Idris dan juga Pusat Pendidikan dan Latihan Akademi 
Maritim Sultan Ahmad Shah oleh APMM. Ini merupakan agensi-agensi institut kerajaan 
yang terlibat dalam membangunkan pelaut-pelaut di negara kita.  

Untuk makluman, dalam negara kita mempunyai lebih kurang 45,443 pelaut 
tempatan yang berdaftar, ianya melibatkan yang bekerja kapal Malaysia dan juga di kapal-
kapal antarabangsa.  Jadi dengan pendekatan ini memang kita tiap-tiap tahun hampir lebih 
kurang 10,000 orang pelajar-pelajar yang kita hasilkan daripada 34 institusi yang saya 
sebutkan keseluruhan tadi. Terima kasih. 

Datuk Bung Moktar bin Radin [Kinabatangan]: Terima kasih Tuan Yang di-

Pertua. Yang Berhormat, mungkin Yang Berhormat sedar bahawa industri maritim memang 
ini mempunyai pasaran yang terbuka. Ini bermakna perlu ada cadangan yang lebih konkrit 
ke arah bagaimana untuk kita melahirkan modal insan maritim pada masa depan. Akan 
tetapi dengan peruntukan RM400,000 saya rasa kementerian ini tidak mempunyai 
komitmen yang tinggi untuk melahirkan pelaut-pelaut kita. Ini kerana dahulu kalau kita 
sejarah tetapi sejarah ini tidak akan membentuk masa depan sebuah negara rupanya. 
Ramai rakyat Malaysia ini yang gemar ke laut. Mereka mahu menjadi pelaut yang terhebat, 
tersohor di seantero Asia Tenggara ini tetapi kita punya nakhoda kapal menerokai ikan laut 
dalam pun mungkin dari Thailand dan Vietnam.  

Justeru itu, peluang yang seharusnya diangkat oleh anak Malaysia ini telah dirampas 
oleh orang lain disebabkan tidak ada komitmen ke arah mempertingkatkan bagaimana 
penguasaan industri maritim ini boleh dipasarkan kepada pasaran antarabangsa.  

Soalan saya, apakah kementerian ini benar-benar komited dan menambah 
peruntukan untuk melahirkan beribu-ribu pelajar kita untuk bergiat dalam industri maritim ini 
pada masa yang akan datang. Terima kasih.  

Datuk Ab. Aziz bin Kaprawi: Yang Berhormat Tuan Yang di-Pertua, mengenai 

belia-belia Malaysia seperti yang saya sebutkan tadi, setiap tahun kita melatih di lebih 
kurang 34 buah institusi. Walau bagaimanapun, memang kerjaya pelaut ini walaupun 
mempunyai potensi pendapatan yang tinggi, kita dapati bahawa belia-belia di negara kita 
kurang berminat untuk menjadi pelaut. Ini kerana kerjaya pelaut ini merupakan satu kerjaya 
yang mereka terpaksa meninggalkan kampung halaman begitu lama, berbulan-bulan. 
Kadang-kadang melebihi tiga atau empat bulan. Jadi oleh kerana nampak gaya sekarang 
belia-belia kita ini kurang berminat untuk berjauhan dengan keluarga dan ramai juga di 
kalangan ibu bapa tidak menggalakkan anak-anak untuk berjauhan daripada keluarga 
mereka. Ini merupakan satu halangan untuk kita meningkatkan bilangan pelaut-pelaut di 
negara kita.  

Walau bagaimanapun mengenai peruntukan tadi pihak kerajaan senantiasa 
membuat kajian semula sekiranya mendapat minat yang ramai daripada kalangan belia-
belia kita sebagai bukti memang hari ini terdapat banyak institusi maritim ini mengalami 
kekurangan pelajar kerana untuk mendapat tarikan daripada belia-belia ini mereka agak 
sukar. Jadi ini merupakan satu hurdle atau halangan yang dihadapi oleh institusi-institusi 
maritim di negara kita. 

 

5. Datuk Wee Jeck Seng [Tanjong Piai] minta Menteri Belia dan Sukan 

menyatakan tahap kebolehpasaran pelajar Institut Kemahiran Belia Negara (IKBN) dan 
sejauh manakah peruntukan RM200 juta yang diperuntukkan untuk IKBN dalam Bajet 2014 
dapat memperkasakan institusi ini. 

Timbalan Menteri Belia dan Sukan [Datuk Saravanan a/l Murugan]:  Terima 

kasih Tuan Yang di-Pertua. Sebelum saya menjawab soalan nombor lima, izinkan saya 



10 buah sekolah menengah telah diberi pendedahan, tahun 2011 sebanyak 9 buah sekolah, pada tahun 2012 sebanyak 14 buah sekolah dan pada tahun ini sebanyak dua buah sekolah. Kerajaan ada peruntukan lebih kurang RM400,000 setiap tahun untuk pembangunan modal insan pelaut termasuk dalam kempen pendedahan ini. Dalam konteks hari ini, Jabatan Laut belum mempunyai satu program di peringkat sekolah menengah tetapi setakat memberi pendedahan taklimat. Walau bagaimanapun, kita di peringkat kerajaan kita ada lebih kurang 11 buah institusi kerajaan yang melibatkan Politeknik Ungku Omar, Universiti Malaysia Terengganu, Sarawak Maritime Academy, Pusat Latihan Gerakan Polis, Akademi Kastam, Institut Perikanan, Institut Latihan Pentadbiran dan Pengurusan Pengangkutan Laut di Pelabuhan Klang, Pusat Gerakan Latihan Polis Marin, Kapal Diraja Pelanduk, Kapal Diraja Sultan Idris dan juga Pusat Pendidikan dan Latihan Akademi Maritim Sultan Ahmad Shah oleh APMM. Ini merupakan agensi-agensi institut kerajaan yang terlibat dalam membangunkan pelaut-pelaut di negara kita. Untuk makluman, dalam negara kita mempunyai lebih kurang 45,443 pelaut tempatan yang berdaftar, ianya melibatkan yang bekerja kapal Malaysia dan juga di kapal- kapal antarabangsa. Jadi dengan pendekatan ini memang kita tiap-tiap tahun hampir lebih kurang 10,000 orang pelajar-pelajar yang kita hasilkan daripada 34 institusi yang saya sebutkan keseluruhan tadi. Terima kasih. Datuk Bung Moktar bin Radin [Kinabatangan]: Terima kasih Tuan Yang di- Pertua. Yang Berhormat, mungkin Yang Berhormat sedar bahawa industri maritim memang ini mempunyai pasaran yang terbuka. Ini bermakna perlu ada cadangan yang lebih konkrit ke arah bagaimana untuk kita melahirkan modal insan maritim pada masa depan. Akan tetapi dengan peruntukan RM400,000 saya rasa kementerian ini tidak mempunyai komitmen yang tinggi untuk melahirkan pelaut-pelaut kita. Ini kerana dahulu kalau kita sejarah tetapi sejarah ini tidak akan membentuk masa depan sebuah negara rupanya. Ramai rakyat Malaysia ini yang gemar ke laut. Mereka mahu menjadi pelaut yang terhebat, tersohor di seantero Asia Tenggara ini tetapi kita punya nakhoda kapal menerokai ikan laut dalam pun mungkin dari Thailand dan Vietnam. Justeru itu, peluang yang seharusnya diangkat oleh anak Malaysia ini telah dirampas oleh orang lain disebabkan tidak ada komitmen ke arah mempertingkatkan bagaimana penguasaan industri maritim ini boleh dipasarkan kepada pasaran antarabangsa. Soalan saya, apakah kementerian ini benar-benar komited dan menambah peruntukan untuk melahirkan beribu-ribu pelajar kita untuk bergiat dalam industri maritim ini pada masa yang akan datang. Terima kasih. Datuk Ab. Aziz bin Kaprawi: Yang Berhormat Tuan Yang di-Pertua, mengenai belia-belia Malaysia seperti yang saya sebutkan tadi, setiap tahun kita melatih di lebih kurang 34 buah institusi. Walau bagaimanapun, memang kerjaya pelaut ini walaupun mempunyai potensi pendapatan yang tinggi, kita dapati bahawa belia-belia di negara kita kurang berminat untuk menjadi pelaut. Ini kerana kerjaya pelaut ini merupakan satu kerjaya yang mereka terpaksa meninggalkan kampung halaman begitu lama, berbulan-bulan. Kadang-kadang melebihi tiga atau empat bulan. Jadi oleh kerana nampak gaya sekarang belia-belia kita ini kurang berminat untuk berjauhan dengan keluarga dan ramai juga di kalangan ibu bapa tidak menggalakkan anak-anak untuk berjauhan daripada keluarga mereka. Ini merupakan satu halangan untuk kita meningkatkan bilangan pelaut-pelaut di negara kita. Walau bagaimanapun mengenai peruntukan tadi pihak kerajaan senantiasa membuat kajian semula sekiranya mendapat minat yang ramai daripada kalangan belia- belia kita sebagai bukti memang hari ini terdapat banyak institusi maritim ini mengalami kekurangan pelajar kerana untuk mendapat tarikan daripada belia-belia ini mereka agak sukar. Jadi ini merupakan satu hurdle atau halangan yang dihadapi oleh institusi-institusi maritim di negara kita. 5. Datuk Wee Jeck Seng [Tanjong Piai] minta Menteri Belia dan Sukan menyatakan tahap kebolehpasaran pelajar Institut Kemahiran Belia Negara (IKBN) dan sejauh manakah peruntukan RM200 juta yang diperuntukkan untuk IKBN dalam Bajet 2014 dapat memperkasakan institusi ini. Timbalan Menteri Belia dan Sukan [Datuk Saravanan a/l Murugan]: Terima kasih Tuan Yang di-Pertua. Sebelum saya menjawab soalan nombor lima, izinkan saya.